作者:呂巖
標題:穀神歌
內容:我有一腹空穀虛，言之道有又還無。言之無兮不可舍，保之守之不死名，修之煉之仙人號。神得一以靈，龍又吟，虎又嘯，風雲際會黃婆叫。火中奼女正含嬌，金殿玉堂門十二，金翁木母正來過。重門過後牢關鎖，曲江東岸金烏飛，西岸清光玉兔輝。烏兔走歸峰頂上，十月情濃產一男，說道長生永不死。勸君煉，勸君修，